**Adatkezelési tájékoztató az önkéntes mentőszervezetek és tűzoltó egyesületek tagjainak nyilvántartásáról és igazolvánnyal történő ellátásáról**

**Az adatkezelő megnevezése:**

1. **Önkéntes tűzoltó egyesületekkel kapcsolatban**

**Fővárosi Katasztrófavédelmi Igazgatóság (a továbbiakban: FKI)**

**Székhelye:**

1081 Budapest, Dologház u. 1.

**Telefonszáma:**

+36 (1) 459-2436

**Telefaxszáma:**

+36 (1) 459-2438

**Adatvédelmi probléma vagy joggyakorlás kapcsán kihez fordulhat az érintett?**

**Az FKI adatvédelmi tisztviselője:**

dr. Cseh Zoltán

Szolgálati helye: FKI Hivatal

**Elérhetősége:** +36 (1) 459-2300/93004 mellék

 fki.hivatal@katved.gov.hu

1. **Önkéntes mentőszervezetekkel kapcsolatban az FKI mellett**

**Országos Katasztrófavédelmi Főigazgatóság (a továbbiakban: BM OKF)**

**Székhelye:**

1149 Budapest, Mogyoródi út 49.

**Postai címe:**

1903 Bp. Pf.: 314

**Telefonszáma:**

+36 (1) 469-4347

**Telefaxszáma:**

+36 (1) 469-4157

**Adatvédelmi probléma vagy joggyakorlás kapcsán kihez fordulhat az érintett?**

**A BM OKF adatvédelmi tisztviselője:**

dr. Ködmön Diána tű. alezredes

Szolgálati helye: BM OKF Biztonsági Főosztály

**Elérhetősége:** +36 (1) 469-4119

 dpo@katved.gov.hu

**Az adatkezelés célja:**

1. **Tűzvédelemmel kapcsolatos adatkezelés**

A hivatásos katasztrófavédelmi szerv központi szerve az önkéntes tűzoltó egyesület tagja nyilvántartási számmal történő azonosítása, valamint az önkéntes tűzoltó egyesület tevékenysége jogszabályoknak megfelelő működése ellenőrzése érdekében a tűz elleni védekezésről, a műszaki mentésről és a tűzoltóságról szóló 1996. évi XXXI. törvény (a továbbiakban: Ttv.) 39.§ (7) bekezdése alapján nyilvántartást vezet. Az **önkéntes tűzoltó egyesület tagja részére** – a képesítési követelmények megszerzését követően – **a hivatásos katasztrófavédelmi szerv központi szerve** a Ttv. 39.§ (4) bekezdése értelmében egységes **igazolványt ad ki**, melynek célja folyamatos áttekintés biztosítása arról, hogy kik jogosultak és kik állnak rendelkezésre.

2. **Polgári védelemmel kapcsolatos adatkezelések**

A hivatásos katasztrófavédelmi szerv a minősített önkéntes mentőszervezetek védekezésbe történő bevonásának elrendelése, az önkéntes mentőszervezet tagja nyilvántartási számmal történő azonosítása, a lezárt kárterületre történő belépési jogosultság ellenőrzése, felkészítések és gyakorlatok megszervezése érdekében a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 18/A.§ (1) bekezdése alapján nyilvántartást vezet. A **minősített önkéntes mentőszervezet tagja részére a hivatásos katasztrófavédelmi szerv** a Kat. 18/A.§ (4) bekezdése értelmében visszavonásig érvényes **mentési igazolványt ad ki**, melynek célja annak megállapítását elősegíteni, hogy a helyszínen tartózkodó illetőnek van-e belépési jogosultsága a megjelölt mentőszervezet képviseletében.

**Adatkezelés jogalapja:**

Az adatkezelés az Európai Parlament és a Tanács 2016/679 általános adatvédelmi rendelet (a továbbiakban: GDPR) 6. cikk (1) bekezdés e) pontján alapul, a hatóságra ruházott közhatalmi jogosítványok gyakorlása keretében végzett, vagy közérdekű feladatainak végrehajtása érdekében szükséges, tekintettel a Ttv. 39.§ (4) és (7) bekezdésének, valamint aKat. 18/A.§ (4) és (8) bekezdésének rendelkezéseire.

**A kezelt személyes adatok köre:**

Az igazolvány adattartalma a Ttv. 39. (5) bekezdés a)-e) pontjai szerint:

- az önkéntes tűzoltó egyesület megnevezése,

- az önkéntes tűzoltó egyesület tagja arcfényképe,

- az önkéntes tűzoltó egyesület tagja neve,

- az igazolvány érvényességi ideje,

- beavatkozó önkéntes tűzoltó egyesületi tag esetén a „beavatkozó önkéntes tűzoltó” megnevezés.

Az igazolványt a hivatásos katasztrófavédelmi szerv központi szerve a Ttv. 39.§ (7) bekezdése alapján vezetett nyilvántartás alapján állítja ki, amely rögzíti:

a) az önkéntes tűzoltó egyesület tagja családi és utónevét, születési családi és utónevét, születési helyét, idejét, anyja nevét, lakcímét, értesítési címét,

b) a képesítési követelményeknek való megfelelést igazoló okmány számát, a képző intézmény megnevezését, a kiállítás időpontját,

c) az önkéntes tűzoltó egyesület tagja nyilvántartásba történő felvételének napját,

d) annak az önkéntes tűzoltó egyesületnek a bejegyzett elnevezését és székhelyét, amelynek tagja,

e) az önkéntes tűzoltó egyesület tagja igazolványának számát, kiállításának keltét,

f) az igazolvány cseréje, pótlása tényét, illetve ezek megtagadásának tényét,

g) az igazolvány visszavonásának és érvénytelenségének tényét, a törlés időpontját és okát,

h) az önkéntes tűzoltó egyesület tagja tagsága megszűnésének tényét és időpontját.

A mentési igazolvány adattartalma a Kat. 18/A.§ (6) bekezdés a)-c) pontjai szerint:

* a minősített önkéntes mentőszervezet megnevezése,
* a minősített önkéntes mentőszervezet tagja arcfényképe,
* a minősített önkéntes mentőszervezet tagja neve.

A mentési igazolványt a hivatásos katasztrófavédelmi szerv a Kat. 18/A.§ (8) bekezdése alapján vezetett nyilvántartá**s** alapján állítja ki, amely tartalmazza:

1. természetes személyazonosító adatait,
2. arcfényképét,
3. telefonszámát,
4. beosztását,
5. szakterületére, szakképzettségére vonatkozó adatait,
6. élet- és felelősségbiztosításának meglétére vonatkozó adatait, ha van, akkor biztosítási kötvényszámát,
7. oltásainak típusára, érvényességi idejére vonatkozó adatait,
8. nyelvtudására vonatkozó adatait,
9. útlevélszámát,
10. vezetői engedélye kategóriáját.

**Az adatkezelés időtartama:**

A hivatásos katasztrófavédelmi szerv központi szerve a Ttv. 39.§ (4) bekezdése értelmében az önkéntes tűzoltó egyesület tagjának – a képesítési követelmények megszerzését követően – igazolványt ad ki, amit a Ttv. 39.§ (6) bekezdése szerint az érvényességi idő lejártakor visszavon vagy megújít. Az önkéntes tűzoltó egyesületi tagság megszűnése, illetve a tag halála esetén adatainak a nyilvántartásban történő kezelését meg kell szüntetni. Az adatokat a nyilvántartásban történő kezelés megszüntetésétől számított legfeljebb 5 évig a hivatásos katasztrófavédelmi szerv központi szerve az önkéntes tűzoltó egyesület tagja tevékenysége későbbi ellenőrzése céljából tovább tárolhatja a Ttv. 39.§ (11) bekezdése alapján.

A hivatásos katasztrófavédelmi szerv a Kat. 18/A.§ (4) bekezdése szerint visszavonásig érvényes mentési igazolványt ad ki, valamint adatváltozás esetén cseréjéről gondoskodik. A mentési igazolványt a hivatásos katasztrófavédelmi szerv a Kat. 18/A.§ (10) bekezdése értelmében minősített önkéntes mentőszervezet megszűnésekor, a minősített önkéntes mentőszervezeti tagság megszűnésekor, a minősített önkéntes mentőszervezet tagjának halála esetén, a minősített önkéntes mentőszervezet tagjának adataiban bekövetkezett változás esetén vagy a hivatásos katasztrófavédelmi szervvel kötött együttműködési megállapodás megszűnésekor visszavonja és érvényteleníti. A minősített önkéntes mentőszervezeti tagság megszűnése, valamint a minősített önkéntes mentőszervezet tagjának halála esetén a tag adatainak a nyilvántartásban történő kezelését meg kell szüntetni a Kat. 18/A.§ (12) bekezdése alapján.

**Adatbiztonság:**

Az FKI megfelelő technikai, fizikai és személyi biztonsági intézkedésekkel gondoskodik az általa kezelt személyes adatok védelméről:

1. a papíralapú adathordozók tárolására kizárólag a munkakörük alapján illetékes személyek által hozzáférhető, zárt helyen kerül sor;
2. az elektronikus adathordozók tárolására kizárólag a munkakörük alapján illetékes személyek által – az informatikai biztonsági szabályzat alapján, egyedi technikai azonosítást követően – hozzáférhető számítógépes rendszerben kerül sor.

**Adattovábbítás:**

A hivatásos katasztrófavédelmi szerv központi szerve által vezetett nyilvántartásból – a vonatkozó jogszabályi feltételek fennállásakor **–** a Ttv. 39.§ (7) bekezdésében megjelölt célra a hivatásos katasztrófavédelmi szerv számára szolgáltatható adat.

A hivatásos katasztrófavédelmi szerv által vezetett nyilvántartásból – ha törvény eltérően nem rendelkezik – más szerv részére nem továbbítható adat a Kat. 18/A.§ (11) bekezdése szerint.

**Az adatkezeléssel összefüggő érintetti jogok:**

1. A hozzáféréshez való jog

Az önkéntes mentőszervezetek és tűzoltó egyesületek tagja jogosult arra, hogy az FKI-tól visszajelzést kapjon arról, hogy személyes adatainak kezelése folyamatban van-e. Ha igen, akkor jogosult arra, hogy tájékoztatást kapjon:

1. az adatkezelés céljáról
2. az érintett személyes adatok kategóriáiról,
3. a címzettekről, akikkel a személyes adatokat közölték vagy közölni fogják,
4. a személyes adatok tárolásának időtartamáról,
5. a személyes adatok gyűjtésének módjáról,
6. a személyes adatai kezelésével kapcsolatos jogairól, továbbá
7. a személyes adatai kezelésével kapcsolatos jogorvoslati jog gyakorlásának módjáról.

Az FKI a tájékoztatást (az adatokba történő betekintés, azokról másolat kiadása) legfeljebb 25 napon belül – de a jogosulatlan hozzáférés megakadályozása érdekében kizárólag az érintett személyazonosságának megállapítását követően –, a kérelemben megadott elérhetőségen keresztül teljesíti.

2. A helyesbítéshez való jog

Az önkéntes mentőszervezetek és tűzoltó egyesületek tagja jogosult arra, hogy kérésére az FKI helyesbítse a rá vonatkozó pontatlan személyes adatokat. Amennyiben az érintett hitelt érdemlően igazolni tudja a helyesbített adat pontosságát, a Hatóság a kérést legfeljebb 25 napon belül de a jogosulatlan megváltoztatás megakadályozása érdekében kizárólag az érintett személyazonosságának megállapítását követően – teljesíti, és erről a kérelemben megadott elérhetőségen tájékoztatást nyújt.

3. A törléshez való jog

Az önkéntes mentőszervezetek és tűzoltó egyesületek tagja csak akkor élhet a törléshez való jogával, ha a Hatóságra ruházott közhatalmi jogosítványok gyakorlása keretében végzett, vagy a Hatóság közérdekű feladatainak végrehajtásához az adat nem szükséges. A levéltárba adandó iratok vonatkozásában az adatok törlése az iratok integritásának sérelme nélkül nem valósítható meg, ezért a törlési kérelem e vonatkozásban nem teljesíthető.

Amennyiben nincs az adatok további tárolásra kötelező jogszabály vagy belső norma, akkor az FKI a törlésre vonatkozó kérelmet legfeljebb 25 napon belül - de a jogosulatlan törlés megakadályozása érdekében kizárólag az érintett személyazonosságának megállapítását követően – teljesíti, és erről a kérelemben megadott elérhetőségen tájékoztatást nyújt.

4. A zároláshoz (adatkezelés korlátozásához) való jog

Az önkéntes mentőszervezetek és tűzoltó egyesületek tagja kérheti, hogy a személyes adatai kezelését az FKI korlátozza (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával), amennyiben:

1. vitatja a személyes adatai pontosságát (ebben az esetben az FKI arra az időtartamra korlátozza az adatkezelést, amíg ellenőrzi a személyes adatok pontosságát);
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez;
4. az érintett a GDPR 21. cikk (1) bekezdése szerint tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben).

Az FKI megvizsgálja a zárolási kérelem jogosságát, s ennek eredményéről legfeljebb 25 napon belül – de a jogosulatlan hozzáférés megakadályozása érdekében kizárólag az érintett személyazonosságának megállapítását követően – a kérelemben megadott elérhetőségen tájékoztatást nyújt.

5. Az adathordozhatósághoz való jog

Az önkéntes mentőszervezetek és tűzoltó egyesületek tagja jogosult arra, hogy a rá vonatkozó, általa az FKI rendelkezésére bocsátott személyes adatokat géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa, amennyiben az adatkezelés jogalapja az érintett hozzájárulása vagy szerződés teljesítése és az adatkezelés automatizált módon történik.

Az FKI megvizsgálja az adathordozási kérelem jogosságát, s annak elfogadása esetén legfeljebb 25 napon belül – de a jogosulatlan hozzáférés/továbbítás megakadályozása érdekében kizárólag az érintett személyazonosságának megállapítását követően – a kérelmet teljesíti, illetve elutasítás esetén a kérelemben megadott elérhetőségen erről részletes tájékoztatást nyújt.

6. A tiltakozáshoz való jog

Az önkéntes mentőszervezetek és tűzoltó egyesületek tagja tiltakozhat az adatkezelés ellen, ha álláspontja szerint a Hatóság a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben a Hatóságnak kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Amennyiben ilyen bizonyítás nem történik, akkor az FKI a tiltakozásra vonatkozó kérelemnek legfeljebb 25 napon belül – de a jogosulatlan törlés megakadályozása érdekében kizárólag az érintett személyazonosságának megállapítását követően – helyt ad (azaz törli az inkriminált adatot), és erről a kérelemben megadott elérhetőségen tájékoztatást nyújt.

**Jogorvoslat:**

1. Az FKI az érintett jogai gyakorlására irányuló kérelmét az annak beérkezésétől számított egy hónapon belül teljesíti. Figyelemmel a kérelem összetettségére, szükség esetén ez a határidő egy hónappal meghosszabbítható, amiről az FKI a kérelem kézhezvételétől számított egy hónapon belül tájékoztatást nyújt.
2. Amennyiben az FKI a kérelem nyomán nem tesz intézkedéseket, elsődlegesen az adatkezelő adatvédelmi tisztviselőjét lehet megkeresni. Ennek eredménytelensége esetén, az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 52. § alapján a Nemzeti Adatvédelmi és Információszabadság Hatóságnál bejelentést tehet.

A Nemzeti Adatvédelmi és Információszabadság Hatóság elérhetősége:

Székhely: 1055 Budapest, Falk Miksa u. 9—11.

Levelezési cím: 1363 Budapest, Pf 9.

Telefon: +36 (1) 391-1400

Elektronikus postacím: ugyfelszolgalat@naih.hu

Honlap: [www.naih.hu](http://www.naih.hu)

1. A nevezett Hatóság eljárásától függetlenül az Infotv. 23.§-a, valamint a Polgári Törvénykönyvről szóló 2013. évi V. törvény Második Könyvének Harmadik Része, valamint a Polgári Perrendtartásról szóló 2016. évi CXXX. törvény 502.-503. §-ai alapján bírósághoz fordulhat, ami az ügyben soron kívül jár el. A per – választás szerint – az érintett lakóhelye vagy tartózkodási helye szerinti törvényszék előtt is megindítható, ld.:

(<http://birosag.hu/ugyfelkapcsolati-portal/birosag-kereso>).